[Navn]

[Adresse]

[Postnummer og sted]

Deres ref.: Vår ref.: Dato:

Installasjon av vannmåler

Installasjon av vannmålere i alle boligeiendommer er et tiltak for å redusere vannforbruket og få et system som oppfattes mest mulig rettferdig. Samtidig hjelper husvannmålere kommunen til å få bedre oversikt over vannmengdene som lekker ut av ledningsnettet, når de kombineres med offentlige vannmålere, fjernovervåking, lekkasjesøking og utbedring av ledningsnettet.

X kommune har besluttet at samtlige abonnenter skal betale vann- og avløpsgebyr etter målt forbruk. De abonnentene som per i dag ikke har vannmåler og betaler vann- og avløpsgebyr med grunnlag i boligens areal, må derfor installere vannmåler.

Ønsker dere å installere vannmåler nå, ta kontakt med et godkjent rørleggerfirma som vil sørge for nødvendig installasjon og nødvendige meldinger til kommunen for utlevering av vannmåler. Vannmåleren betales av kommunen og er kommunens eiendom, men selve installasjonen må dere betale selv. [I tillegg vil det påløpe en årlig leie på kr. xxx,- (justeres årlig).]

Vi er åpne for en dialog om tilpasning av tidspunkt for installasjon av vannmåler.

Dersom dere har planlagt å engasjere en rørlegger til andre arbeider i boligen, vil det normalt være en fordel å få installert vannmåler samtidig. Har dere slike planer, ønsker kommunen å bli orientert om tidspunktet, slik at vi unngår å sende varsel om pålegg. Dere kan melde dette på www.[x].kommune.no. Navnet på skjemaet er: ”vannmåler- planlagt installasjon”

Vi håper dere vil benytte denne muligheten. De som ikke har montert vannmåler, vil få formelt krav om dette. Dette vil sendes ut i tur og orden over en [periode på x år]. Vi vil imidlertid anbefale å montere måleren så snart som mulig.

Regler for installasjon av vannmåler:

* Alle eiendommer skal registrere alt forbruk.
* Eneboliger - én vannmåler.
	+ Utleiere av hybelleiligheter må avtale fordeling av gebyrene med leietakerne. Slik avtale er kommunen uvedkommende.
* Seksjonerte boliger, sameier eller borettslag - minst en måler pr. abonnent.
	+ Flere abonnenter, f.eks. eiere av eierseksjoner i en og samme bygning, kan samarbeide om felles vannmåler når det vil være uforholdsmessig kostbart å installere egen måler for hver seksjon eller der det ikke er mulig å sette inn vannmåler i hver seksjon. Abonnenter som samarbeider om felles vannmåler, er solidarisk ansvarlige for gebyrene. I sameier etter lov om eierseksjoner er hver abonnent ansvarlig for mengdeavhengig del av gebyret i forhold til sin eierandel, dersom ikke annen fordeling er fastsatt i sameiets vedtekter eller bindende vedtak i sameiet.
* Næringseiendommer, gårdsbruk og eiendommer som drives av organisasjoner mv. – kommunen kan utlevere det antall målere som er nødvendig for å måle alt forbruk
* Vannmåler MÅ stå frostfritt

Se for øvrig den vedlagte informasjonsfolderen om installasjon av vannmålere. Mer informasjon er også lagt ut på kommunens hjemmeside:

www.[x].kommune.no/

Hvis du har spørsmål kan du ringe [sentralbord] eller sende e-post til [postmottak@x.kommune.no].

Vennlig hilsen

……………………………………………

(Navn)

Saksbehandler

Vedlegg:

* Informasjonsfolder om installasjon av vannmåler
* Forurensningsforskriften § 16-4
* Lokal forskrift for beregning av vann- og avløpsgebyr i X kommune